CELEX: 32016D2366
Language: sl
Date: 2016-12-19 00:00:00
Title: Izvedbeni sklep Komisije (EU, Euratom) 2016/2366 z dne 19. decembra 2016 o določitvi vzorcev za poročila o računih za upravičene zneske lastnih sredstev in obrazca za poročila o neizterljivih zneskih v višini upravičenih zneskov lastnih sredstev v skladu z Uredbo Sveta (EU, Euratom) št. 609/2014

22.12.2016   
            
            
               SL
            
            
               Uradni list Evropske unije
            
            
               L 350/30
            
         IZVEDBENI SKLEP KOMISIJE (EU, Euratom) 2016/2366
   z dne 19. decembra 2016
   o določitvi vzorcev za poročila o računih za upravičene zneske lastnih sredstev in obrazca za poročila o neizterljivih zneskih v višini upravičenih zneskov lastnih sredstev v skladu z Uredbo Sveta (EU, Euratom) št. 609/2014
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EU, Euratom) št. 609/2014 z dne 26. maja 2014 o načinih in postopkih za dajanje tradicionalnih lastnih sredstev ter lastnih sredstev iz naslovov DDV in BND na razpolago ter ukrepih za zagotavljanje denarnih sredstev (1) in zlasti členov 6(4) in 13(3) Uredbe,
   po posvetovanju s Svetovalnim odborom za lastna sredstva,
   ob upoštevanju naslednjega:
   
               (1)
            
            
               Odločba Komisije 97/245/ES, Euratom (2) določa ureditev, po kateri države članice Komisiji pošiljajo informacije v okviru sistema virov lastnih sredstev.
            
         
               (2)
            
            
               Odločba 97/245/ES, Euratom ima eno pravno podlago, tj. Uredbo Sveta (ES, Euratom) št. 1150/2000 (3). Po začetku veljavnosti Sklepa Sveta 2014/335/EU, Euratom (4) pošiljanje informacij Komisiji s strani držav članic urejata dve uredbi Sveta: Uredba (EU, Euratom) št. 608/2014 (5) in Uredba (EU, Euratom) št. 609/2014. Zato je primerno, da se za vsako od teh uredb sprejme ločen izvedbeni sklep Komisije. Določbe o obrazcih in vzorcu za poročanje o goljufijah in nepravilnostih, ki vplivajo na upravičene zneske tradicionalnih lastnih sredstev, ter o inšpekcijskih pregledih v zvezi s tradicionalnimi lastnimi sredstvi iz Odločbe 97/245/ES, Euratom bi morale biti vključene v Izvedbeni sklep Komisije (EU, Euratom) 2016/2365 (6). Določbe o vzorcih za stanja na računu za upravičene zneske lastnih sredstev in obrazcu za poročila o neizterljivih zneskih v višini upravičenih zneskov lastnih sredstev iz Odločbe 97/245/ES, Euratom, bi morale biti vključene v ta sklep.
            
         
               (3)
            
            
               Treba bi bilo določiti obrazce za mesečno pošiljanje poročil o računih „A“ in „B“, da bi poročanje v zvezi z njimi potekalo strukturirano.
            
         
               (4)
            
            
               Vzorci za pripravo poročil o računih za upravičene zneske lastnih sredstev bi morali odražati prilagoditev stopnje stroškov zbiranja, ki jo države članice zadržijo pri zbiranju lastnih sredstev, kakor je določeno v Sklepu 2014/335/EU, Euratom.
            
         
               (5)
            
            
               Odločba 97/245/ES, Euratom določa, da morajo države članice Komisiji predložiti informacije o službah in agencijah, pristojnih za poročanje. Treba je zagotoviti, da države članice Komisijo obvestijo tudi o kakršnih koli spremembah teh informacij.
            
         
               (6)
            
            
               Zaradi jasnosti in pravne varnosti bi bilo treba Odločbo 97/245/ES, Euratom razveljaviti.
            
         
               (7)
            
            
               Za zagotovitev, da države članice čim prej začnejo uporabljati obrazce, kakor so bili spremenjeni, zlasti kar zadeva spremenjeno stopnjo zadržanja, bi moral ta sklep začeti veljati in se uporabljati od datuma objave.
            
         
               (8)
            
            
               Zaradi skladnosti bi se morala ta sklep in Izvedbeni sklep (EU, Euratom) 2016/2365 uporabljati od istega datuma –
            
         SPREJELA NASLEDNJI SKLEP:
   Člen 1
   Države članice uporabijo vzorce iz prilog I, II, III in IV k temu sklepu za pripravo poročil o računih za upravičene zneske lastnih sredstev iz člena 6(4) Uredbe (EU, Euratom) št. 609/2014.
   Člen 2
   Države članice uporabijo obrazec iz Priloge V k temu sklepu za pripravo poročil o neizterljivih zneskih v višini upravičenih zneskov lastnih sredstev iz člena 13(3) Uredbe (EU, Euratom) št. 609/2014. Države članice ta poročila pošljejo prek elektronskega sistema upravljanja in sporočanja.
   Člen 3
   Države članice Komisijo obvestijo o službah ali agencijah, pristojnih za pripravo in pošiljanje poročil iz člena 1 ter člena 2. Države članice Komisijo obvestijo tudi o vseh spremembah informacij v zvezi s službami ali agencijami.
   Člen 4
   Odločba 97/245/ES, Euratom se razveljavi.
   Člen 5
   Ta sklep začne veljati na dan objave v Uradnem listu Evropske unije.
   
      V Bruslju, 19. decembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 168, 7.6.2014, str. 39.
   
      (2)  Odločba Komisije 97/245/ES, Euratom z dne 20. marca 1997 o ureditvi, po kateri države članice Komisiji pošiljajo informacije v okviru sistema virov lastnih sredstev Skupnosti (UL L 97, 12.4.1997, str. 12).
   
      (3)  Uredba Sveta (ES, Euratom) št. 1150/2000 z dne 22. maja 2000 o izvajanju Sklepa 2007/436/ES, Euratom o sistemu virov lastnih sredstev Evropskih skupnosti (UL L 130, 31.5.2000, str. 1).
   
      (4)  Sklep Sveta 2014/335/EU, Euratom z dne 26. maja 2014 o sistemu virov lastnih sredstev Evropske unije (UL L 168, 7.6.2014, str. 105).
   
      (5)  Uredba Sveta (EU, Euratom) št. 608/2014 z dne 26. maja 2014 o določitvi izvedbenih ukrepov za sistem virov lastnih sredstev Evropske unije (UL L 168, 7.6.2014, str. 29).
   
      (6)  Izvedbeni sklep Komisije (EU, Euratom) 2016/2365 z dne 19. decembra 2016 o določitvi obrazcev za poročanje o goljufijah in nepravilnostih, ki vplivajo na upravičene zneske tradicionalnih lastnih sredstev, ter o inšpekcijskih pregledih v zvezi s tradicionalnimi lastnimi sredstvi v skladu z Uredbo Sveta (EU, Euratom) št. 608/2014 (glej stran 24 tega Uradnega lista).
   
      PRILOGA I
      
   
      PRILOGA II
      
   
      PRILOGA III
      
   
      PRILOGA IV
      
   
      PRILOGA V